Uutiset kertovat asuntotuotannon hiipumisesta, koska asuntojen hintojen ja vuokrien nousuvauhti on hidastunut ja rakennusliikkeet panttaavat rakennusten käynnistämistä tukeakseen hintoja.

En tiedä muusta maasta, muta asuminen on edelleen Helsingissä sietämättömän kallista. On vain hyvä jos se halpenee. Sitä voisi pitää jopa päämääränä.

Jos rakentaminen muualla hiipuu, Helsingin kannattaa käyttää vapautuvaa kapasiteettia hyväkseen ja kiihdyttää asuntotuotantoa alueellaan.

Helsingillä nimittäin on maanomistajana siihen keinonsa. Tontinluovutuksiin voidaan laittaa ehto, että talo on rakennettava määräajassa tai tontti siirtyy kilpailijalle. Näitä ehtoja on nytkin, mutta niistä pitää pitää myös kiinni. Ei mitään ymmärrystä rakennusliikkeiden marinalle hintojen laskusta!